༄༅།།བླ་མ་དང་མགོན་པོ་འཇམ་དཔལ་དབྱངས་ལ་ཕྱག་འཚལ་ལོ།།སྤྱིར་ནི་ཡི་གེ་སུམ་ཅུ་ལ།།སྔོན་འཇུག་ལྔ་དང་མཐའ་རྟེན་བརྒྱད།།ཡི་གེ་ཕྱེད་དང་བཅུ་གསུམ་ཡིན།།ག་ད་བ་མ་འ་རྣམས་ནི།།འཕུལ་བྱེད་ལྔ་རུ་གྲགས་པ་ཡིན།།ག་ང་ད་ན་བ་མ་དྲུག།ར་ལ་ས་དང་བཅས་པ་རྣམས།།མཐའ་རྟེན་ཡི་གེ་དགུ་ཡིན་ནོ།།འ་ནི་མཐའ་རྟེན་ཕྱེད་དུ་འདོད།།དགའ་མདའ་དམའ་ལ་སོགས་པའོ།།བུ་དྲུག་ཅན་ལ་འ་མཐའ་སྤངས།།ག་ང་གཉིས་ལ་གི་འོང་སྟེ།།བདག་གི་ཁོང་གི་ལྟ་བུའོ།།ན་མ་ར་ལ་བཞི་པོ་གྱི༑༑གནམ་གྱི་བར་གྱི་གཞན་གྱི་དང།།ད་དང་ས་ཡི་རྗེས་སུ་ཀྱི།།ཡོད་ཀྱི་ཆབ་ཀྱི་སེམས་ཀྱི་ནི།།ཁྲུས་ཀྱི་བག་ཡོད་ཀྱི་ཞེས་པ།།དེ་འདྲའི་བྱེ་བྲག་དགོས་པར་བཤད།།ཀ་ར་ཀུ་ཤུའི་ཞལ་ཟས་དང།།ཀ་བ་ཀོ་བ་ཀ་རྐྱང་ཡིན།།སྐོར་བ་སྐོར་དང་སྐོར་དཀོར་མཛོད་དང།།ས་མཐའ་སྐོར་བ་ས་སྐོར་ཡིན།།རྒྱལ་བའི་སྐུ་ནི་ས་སྐུ་ལ།།རྐུན་མ་དག་ནི་ར་རྐུ་ཡིན།།ཀུ་ཅོ་བྱེད་པ་ཀུ་རྐྱང་ལ།།ལྐུགས་པ་དག་ནི་ལ་ལྐུགས་ཡིན།།བཀྲ་ཤིས་དག་ནི་བ་བཀྲ་ཡིན།།མགོ་བོའི་སྐྲ་ནི་ས་སྐྲ་ཡིན།།དུས་ལ་སྔ་བ་ས་སྔ་ལ།།ཐུགས་ལ་མངའ་བ་མ་མངའ་ཡིན།།བརྡུང་བའི་རྔ་ནི་ར་རྔ་ལ།།གྲངས་ཀྱི་ལྔ་ནི་ལ་ལྔ་ཡིན།།གོང་མས་མངག་པ་མ་མངག་ལ།།སྔགས་འདྲེན་པ་དང་སྔགས་པ་རྣམས།།ས་སྔགས་ཡིན་པས་ཤེས་པར་བྱ།།གོང་མའི་དྲུང་ནི་ད་དྲུང་ལ།།སྤྱང་གྲུང་འཛོམ་པ་ག་གྲུང་ཡིན།།དྲུང་དུ་མཇལ་བ་མ་མཇལ་ལ།།བུ་ལོན་འཇལ་བ་འ་འཇལ་ཡིན།།འབྲུ་ཡི་གྲོ་ནི་ག་གྲོ་ལ།།མེ་དང་ཉི་མ་ད་དྲོ་ཡིན།།ཤིང་གི་འཁན་པ་འ་འཁན་ལ།།མཁས་པའི་དབང་པོ་མཁས་གྲུབ་རྣམས།།མཁར་པོ་ལ་སོགས་མ་ཡིས་འཕུལ།།དུས་ལ་འདས་པ་འ་འདས་ལ།།ལུང་པའི་མདའ་དང་འཕེན་པའི་མདའ།།མ་མདའ་ཡིན་པས་ཤེས་པར་བྱ།།གནམ་གྱི་ཟླ་བ་ཟློ་བ་དང།།ཟློག་པ་ཟླུམ་པོ་ཟློ་བ་སོགས།།ཟློས་པ་ལ་སོགས་ཟ་ལ་འདོགས།།གངྒཱའི་ཀླུང་དང་ཆུ་ཀླུང་སོགས།།ཀ་ཀླུང་ཡིན་པས་ཤེས་པར་བྱ།།ས་བདག་ཀླུ་ནི་ཀ་ཀླུ་ལ།།ལེན་པའི་གླུ་ནི་ག་གླུ་ཡིན།།བློན་པོ་དག་ནི་བ་བློན་ལ༑༑ངན་པས་བསླུ་བ་ས་བསླུ་ཡིན།།བ་ཡིས་འཕུལ་བས་ཤེས་པར་བྱ།།འབྱུང་བའི་རླུང་ནི་ར་རླུང་ལ།།ཡི་གེ་ཀློག་པ་ཀ་ཀློག་ཡིན།།གོན་པའི་སློག་པ་ས་སློག་ལ།།བློ་གྲོས་བློ་ལྡན་བ་བློ་ཡིན།།ལུས་ཀྱི་གློ་བ་ག་གློ་ལ།།གླེགས་བམ་གླེགས་ཤིང་གླེགས་ཐག་དང།།གླིང་བུ་གླེན་པ་གློག་དམར་དང།།གླ་བ་གླང་མ་གླིང་བཞི་སོགས།།ག་ལ་ལ་འདོགས་ཤེས་པར་བྱ།།ཡིད་དགའ་བ་ནི་ད་དགའ་ཡིན།།དུད་འགྲོའི་སྒ་དང་ལུས་ཀྱི་སྒལ།།ས་སྒལ་ཡིན་པས་ཤེས་པར་བྱ།།རྒོད་མ་རྒན་མོ་ར་རྒན་ལ།།དགོན་པ་དག་ནི་ད་དགོན་ཡིན།།ཆུ་ལ་རྒལ་བ་ར་རྒལ་ལ།།གནན་པ་བྱེད་པ་ག་གནན་ཡིན།།མང་དུ་བསྣན་པ་ས་བསྣན་ལ།།ལུག་པའི་སྣོད་དང་སྣོད་བཅུད་རྣམས།།ས་སྣོད་ཡིན་པས་ཤེས་པར་བྱ།།ནམ་མཁའི་གཟའ་ནི་ག་གཟའ་ལ།།ཁ་རུ་བཟའ་བ་བ་བཟའ་ཡིན།།གོང་མས་གནང་བ་ག་གནང་ལ།།མངོན་སུམ་སྣང་བ་ས་སྣང་ཡིན།།ཡིན་ནམ་སྙམ་པ་ས་སྙམ་ལ།།ས་བདག་གཉན་ནི་ག་གཉན་ཡིན།།གཉེར་པ་དག་ནི་ག་གཉེར་ལ།།བྱད་ཀྱི་སྙེར་མ་ས་སྙེར་ཡིན།།འདིང་བའི་སྟན་ནི་ས་སྟན་ཡིན།།མི་འགྱུར་བརྟན་ནི་ར་བརྟན་ཡིན།།ནད་འགོ་བ་ནི་འ་འགོ་ལ།།མིག་གིས་བལྟ་བ་ལ་བལྟ་ཡིན།།ཞོན་པའི་རྟ་ནི་ར་རྟ་ལ།།བླ་མའི་བསྟན་པ་ས་བསྟན་ཡིན།།བ་ཡིས་འཕུལ་བས་ཤེས་པར་བྱ།།རྟེན་མཆོད་ལ་སོགས་ར་རྟེན་ལ།།འཕུར་བའི་བྱ་ནི་བ་བྱ་ཡིན།།འཐུང་བའི་ཇ་ནི་ཇ་རྐྱང་ལ།།གྱེན་ལ་འདྲེན་པ་ད་འདྲེན་ཡིན།།ཟ་མ་འགྲེམ་པ་ག་འགྲེམ་ལ།།འ་ཡིས་འཕུལ་བས་ཤེས་པར་བྱ།།རྣམ་པ་མང་པོ་ར་རྣམ་ལ།།སྣ་བདུན་དག་ནི་ས་སྣ་ཡིན།།སྣམ་བུ་སྣལ་མ་ས་སྣལ་ལ།།ནམ་ལ་དབྱར་ནི་ད་དབྱར་ཡིན།།གཡར་པ་གཡོར་བ་ག་གཡར་ལ།།ཁོག་པའི་སྙིང་ནི་ས་སྙིང་ཡིན།།བུ་ལོན་རྙིང་པ་ར་རྙིང་ལ།།གཅོད་པའི་གྲི་ནི་ག་གྲི་ཡིན།།མནམ་པའི་དྲི་ནི་ད་དྲི་ལ།།གཞན་ལ་སྟོར་བ་ས་སྟོར་ཡིན།།མི་ཟད་གཏེར་ནི་ག་གཏེར་ལ།།དངོས་པོ་འཛད་པ་འ་འཛད་ཡིན།།བྱ་བ་མཛད་དང་ཁང་པའི་མཛོད།།མཛོད་དང་མཛེས་དང་མཛེས་མོ་གསུམ།།མཛད་སྤྱོད་ལ་སོགས་མ་ཡིས་འཕུལ།།སེམས་ལ་རྟོག་པ་ར་རྟོག་ལ།།ཁོངས་སུ་གཏོགས་པ་ག་གཏོགས་ཡིན།།ཀ་ཆ་སྟེར་བ་ས་སྟེར་ལ།།གཏོར་མ་གཏོང་བ་ག་གཏོང་ཡིན།།སྡེ་པ་དག་ནི་ས་སྡེ་ལ།།སྐུ་ཁམས་བདེ་བ་བ་བདེ་ཡིན།།དབང་དུ་བསྡུས་པ་ས་བསྡུས་ལ།།བར་ཆད་བདུད་ནི་བ་བདུད་ཡིན།།ནང་དུ་གཤེགས་པ་ག་གཤེགས་ལ།།སྡིག་པ་བཤགས་པ་བ་བཤགས་ཡིན།།མཐོ་བའི་སྒང་ནི་ས་སྒང་ལ།།སྒྱེ་སྣོད་བསྒང་བ་ས་བསྒང་ཡིན།།གནས་ནས་སྤགས་པ་ས་སྤགས་ལ།།དཔག་ཏུ་མེད་པ་ད་དཔག་ཡིན།།པགས་པ་དག་ཀྱང་པགས་རྐྱང་ལ།།ལུས་ཀྱི་ལྤགས་པ་ལ་ལྤགས་ཡིན།།དཔལ་འབྱོར་དཔེ་ཆ་ལ་སོགས་པ།།ད་ཡིས་འཕུལ་བས་ཤེས་པར་བྱ།།ཤིང་གི་སྟག་དང་དུད་འགྲོའི་སྟག།ས་སྟག་ཡིན་པས་ཤེས་པར་བྱ།།དམིགས་པ་དག་ནི་ད་དམིགས་ལ།།དུད་འགྲོའི་རྨིག་པ་ར་རྨིག་ཡིན།།འཚོ་བྱེད་སྨན་པ་ས་སྨན་ལ།།སྐྱེ་བ་དམན་པ་ད་དམན་ཡིན།།ཁང་པའི་སྒོ་ནི་ས་སྒོ་ལ།།ཕྱེ་མ་བགོ་བ་བ་བགོ་ཡིན།།མགྱོགས་པར་འགྲོ་བ་མ་མགྱོགས་ལ།།ཁྱོགས་ལ་འགྱོགས་པར་འ་འགྱོགས་ཡིན།།ཕྱག་ཏུ་བཞེས་པ་བ་བཞེས་ལ།།དུས་ཀྱི་གཞེས་པ་ག་གཞེས་ཡིན།།གཞོན་ནུ་མ་ནི་ག་གཞོན་ལ།།འོག་ཏུ་བཞོན་པ་བ་བཞོན་ཡིན།།ཤིང་གི་སྨྱུག་མ་ས་སྨྱུག་ལ།།སྟོང་ཉིད་གཉུག་མ་ག་གཉུག་ཡིན།།ཉེ་བའི་གཉེན་དང་བཤེས་གཉེན་དང༌།།གཉེར་པ་ལ་སོགས་ག་གཉེར་ལ།།ཚུར་ལ་བསྙེན་པ་ས་བསྙེན་ཡིན།།རླིག་པ་རློན་པ་རླངས་པ་ཆེ།།ར་ལ་ལ་འདོགས་ཤེས་པར་བྱ།།གཡང་ས་ཆེ་དང་གཡང་ལོན་བྱེད།།ག་ཡིས་འཕུལ་བས་ཤེས་པར་བྱ།།དབྱངས་ལེན་པ་ནི་ད་དབྱངས་ལ།།མིག་འཕྲུལ་སྒྱུ་མ་ས་སྒྱུ་ཡིན།།ལུས་ཀྱི་རྒྱུ་མ་ར་རྒྱུ་ལ།།རིན་ཆེན་མཚལ་ནི་མ་མཚལ་ཡིན།།ཞེ་སའི་འཚལ་ནི་འ་འཚལ་ལ།།རྒྱ་མཚོ་དག་ནི་མ་མཚོ་ཡིན།།རྒྱུ་ཡི་འཚོ་བ་འ་འཚོ་ལ།།ལམ་ལ་འཚེར་བ་འ་འཚེར་ཡིན།།མཚེར་དུ་བསྐྱལ་བ་མ་མཚེར་ལ།།རིན་ཆེན་གསེར་ནི་ག་གསེར་ཡིན།།བསེར་མ་ལངས་པ་བ་བསེར་ལ།།རི་དྭགས་རྙན་གཉན་ནི་ར་རྙན་གཉན་ཡིན།།སྙན་པའི་སྒྲ་ནི་ས་སྒྲ་ལ།།སྡང་བའི་དགྲ་ནི་ད་དགྲ་ཡིན།།རོལ་མོའི་སྒྲ་ནི་ས་སྒྲ་ལ།།གོང་མའི་གསུང་ནི་ག་གསུང་ཡིན།།དྲི་བསུང་དག་ནི་བ་བསུང་ལ།།བྱ་བ་བཤོལ་བ་བ་བཤོལ་ཡིན།།ཞིང་རྨོ་གཤོལ་ནི་ག་གཤོལ་ལ།།སངས་རྒྱས་བསྟན་པ་ས་བསྟན་ཡིན།།རིན་ཆེན་གཟི་ནི་ག་གཟི་ལ༑༑ཆང་གིས་བཟི་བ་བ་བཟི་ཡིན།།ཁ་ལ་མངར་བ་མ་མངར་ལ།།གཡུལ་དུ་དངར་བ་ད་དངར་ཡིན།།འབྱུང་བའི་རྡོ་ནི་ར་རྡོ་ལ།།འཛེག་པའི་སྐས་ནི་ས་སྐས་ཡིན།།ཆུ་ཡི་རྐ་ནི་ར་རྐ་ཡིན།།སྡུག་བསྔལ་བ་ནི་ས་བསྔལ་ཡིན།།མངལ་ནས་སྐྱེས་པ་མ་མངལ་ལ།།ལུས་ཀྱི་རྨ་ནི་ར་རྨ་ཡིན།།ཁ་དོག་དམར་བ་ད་དམར་ལ༑༑རྨེ་བ་རློངས་པ་ར་ལ་འདོགས།།ལུས་ཀྱི་སྨེ་བ་ས་སྨེ་ལ།།ལྕང་མ་ལྕུགས་ལྕུག་མ་ལྕགས་ལྕག་མཚན་དང།།ལྕི་བ་ལྕགས་དང་ལྕེ་ལ་སོགས།།ལ་ལ་ཅ་འདོགས་ཤེས་པར་བྱ།།གཅོད་ན་གཅིང་གཅིནསེར་ག་ཡིས་འཕུལ།།རྟ་ཡི་རྟེའུ་རྟོད་འཕུར་དང༌།།བྱ་རྒོད་མི་རྒོད་ར་རྒོད་དང།།ཁྱི་རྒོད་ལ་སོགས་ར་མགོ་ཅན་ལ་འདོགས།།འཚོམ་བུ་དགོད་པ་ད་དགོད་ལ།།རྒད་མོ་རྒོད་པ་ར་རྒོད་ཡིན།།བཤད་པ་འདོད་པ་བ་བཤད་ལ།།མགོ་སྤུ་བཤད་ཤད་དང་གཏམ་བཤད་བྱེད།།བ་ཡིས་འཕུལ་བས་ཤེས་པར་བྱ།།ཡོད་དེ་མེད་དེ་དེ་རྐྱང་བྱེད།།ལུས་དང་ས་ཡི་ལྟེ་བ་དང།།རང་ཐག་ལྟེ་བ་ལ་ལྟེ་ལ།།གྲངས་ཀྱི་སྟོང་ཕྲག་ས་སྟོང་ཡིན།།གཟུང་བ་གཏོང་བ་ག་གཏོང་ལ།།མདུན་མ་བཤམས་པ་བ་བཤམས་ཡིན།།གོས་ཀྱི་བཤམས་གཤམདང་ཡི་གེའི་བཤམསགཤམ།།བ་ཡིས་འཕུལ་བས་ཤེས་པར་བྱ།།མཆོག་དཀར་གཞུ་ནི་ག་གཞུ་ལ།།གླེང་གླེང་བྱེད་པ་ག་གླེང་ཡིན།།ཆུ་སློངས་པ་ནི་ས་སློངས་ལ།།གྲོད་པ་ལྟོགས་པ་ལ་ལྟོགས་ཡིན།།དར་གྱི་ཏོག་ནི་ཏ་རྐྱང་ཏོག།བྱད་ཀྱི་སྣ་ནི་ས་སྣ་ལ།།དག་འབྱིན་མནའ་ནི་མ་མནའ་ཡིན།།སྙད་སྐོ་བ་ནི་ས་སྐོ་ལ།།ཉན་པའི་རྣ་བ་ར་རྣ་ཡིན།།གནས་ཀྱི་མནའ་ནི་མ་མནའ་ལ།།དཔང་པོ་བྱེད་པ་ད་དཔང་ཡིན།།པང་དུ་སྡོད་པ་པ་རྐྱང་ལ།།རྐེ་ཡི་ལྦ་བ་ལ་ལྦ་ཡིན།།ནང་དུ་སྦ་བ་ས་སྦ་ལ།།ཆུ་ཡི་རྦ་ནི་ར་རྦ་ཡིན།།སྦལ་པ་དག་ནི་ས་སྦལ་ལ།།གྲལ་ལ་སྡོད་པ་ག་གྲལ་ཡིན།།སོག་ལེས་དྲས་པ་ད་དྲས་ལ།།སྟ་རེ་དག་ནི་ས་སྟ་ཡིན།།བུན་གྱིས་གཏང་བ་ག་གཏང་ལ།།འཇིགས་མེད་སྡེ་ནི་ས་སྡེ་ཡིན།ལྷ་བསངས་བྱེད་པ་བ་བསངས་ལ།།མཚོན་ཆ་གདེངས་པ་ག་གདེངས་ལ།།གསང་གཏམ་བྱེད་པ་ག་གསང་ཡིན།།རྫུན་གྱིས་བསྙོན་པ་ས་བསྙོན་ལ།།ཤེས་པ་སྨྱོ་བ་ས་སྨྱོ་ཡིན།།གཉིད་ལོག་པ་དེ་ག་གཉིད་ལ།།ཚད་པས་རྙིད་པ་ར་རྙིད་ཡིན།།གདམས་ངག་ཞུ་བ་ག་གདམས་ལ།།ཐག་པས་སྡམ་པ་ས་སྡམ་ཡིན།།རྩེད་མོ་རྩེ་བ་ར་རྩེ་ལ།།གཟུང་བའི་བརྩོན་ནི་ར་བརྩོན་ཡིན།།སེམས་ལ་བརྩེ་བ་ར་བརྩེ་ལ།།བརྩོན་བཙོན་པ་དག་ནི་ར་བརྩོན་བ་བཙོནཡིན།།སེམས་ཙམ་པ་ནི་ཙམ་རྐྱང་ལ།།ཟ་བའི་རྩམ་པ་ར་རྩམ་ཡིན།།གཙང་དང་གཙང་མ་ག་གཙང་ལ།།ལུས་ཀྱི་རྩ་ནི་ར་རྩ་ལ།།རི་ཁྲོད་དབེན་དང་དབེན་བཅུག་བྱེད།།ད་ཡིས་འཕུལ་བས་ཤེས་པར་བྱེད།།འབིག་པའི་གསོར་ནི་ག་གསོར་ལ།།ཆད་པ་བསར་འདུན་བ་བསར་ཡིན།།རྟ་ཡི་གསར་ནི་ག་གསར་ལ།།ཕྱགས་མ་དག་ནི་ཕ་ཕྱགས་ཡིན།།པགས་པ་མཉེན་པ་མ་མཉེན་ལ།།ལུང་པའི་ལྗོངས་དང་ལྕེ་ཡི་ལྗགས།།ལ་ལ་ཇ་འདོགས་ཤེས་པར་བྱ།།གཉིས་པོ་དག་ནི་ག་གཉིས་ལ།།རྣལ་འབྱོར་དག་ནི་ར་རྣལ་ཡིན།།སྣག་ཚ་དག་ནི་ས་སྣག་ལ༑༑སྒོ་ང་དག་ཀྱང་ས་སྒོ་ཡིན།།ཐུགས་ཀྱི་དགོངས་པ་ད་དགོངས་ལ།།གྲངས་ཀྱི་བཞི་ནི་བ་བཞི་ཡིན།།ས་གཞི་དག་ནི་ག་གཞི་ལ།།སྐལ་ལྡན་དག་ནི་ས་སྐལ་ཡིན།།དུས་ཀྱིས་བསྐལ་པ་བས་འཕུལ་བསྐལ།།དུད་འགྲོའི་གཡི་དང་རིན་ཆེན་གཡུ།།གཡུལ་ཁ་ལ་སོགས་ག་ཡིས་འཕུལ།།ཁང་པའི་སྨང་ནི་ས་སྨང་རྨང་ནི་ར་རྨང་ལ།།ཞིང་རྨོ་བ་ནི་ར་རྨོ་ཡིན།།མངའ་ཐང་མངའ་ནི་མ་མངའ་ལ།།མཚོན་ཆས་གསོད་པ་ག་གསོད་ཡིན།།བསོད་ནམས་དགེ་ནི་བ་བསོད་ལ།།སྨོན་ལམ་འདེབས་པ་འ་འདེབས་ཡིན།།དག་པར་བྱེད་པའི་སྡེབ་སྦྱོར་རིན་ཆེན་རྒྱ་མཚོ་ཞེས་བྱ་བ།།ས་པཎ་ཀུན་དགའ་རྒྱལ་མཚན་གྱིས་སྦྱར་བའོ།།།།